สหรัฐมุ่งหาวิธีทำเชื้อเพลิงที่สะอาด และเป็นมิตรต่อสิ่งแวดล้อม
ขณะที่ฝ่ายต่างๆ กำลังมองหาวิธีการผลิตเชื้อเพลิงสำรองกันในหลายๆ ทางนั้น ทางภาคตะวันตกของสหรัฐ กำลังใช้ประโยชน์จากพลังงานจากลม และแสงอาทิ
การตัดต้นไม้มาทำเชื้อเพลิงนั้นฟังดูไม่ค่อยเป็นมิตรกับสิ่งแวดล้อมเลย แต่เจ้าหน้าที่ศูนย์การคิดค้นเพื่อพลังงาน InnovativeCenter For Energy ของรัฐจอร์เจีย ยืนยันว่าวิธีการที่กำลังดำเนินอยู่ ไม่ได้ทำลายสิ่งแวดล้อม Jill Stuckey ผู้อำนวยการInnovative Center For Energy กล่าวว่าโครงการนี้ปลูกป่าสนเช่นเดียวกับที่รัฐไอโอวาปลูกข้าวโพดเพื่อทำเชื้อเพลิงซึ่งเป็นแหล่งพลังงานหมุนเวียนผลิตขึ้นมาใช้ได้เรื่อยๆ โครงการนี้ปลูกต้นไม้ใหม่ไว้รอทดแทนต้นที่ตัดไปใช้เสมอซึ่งจะทำให้มีต้นไม้อยู่ตลอดเวลา และต้นไม้จะช่วยดูดซับก๊าซคาร์บอนไดออกไซด์ด้วย ในรัฐจอร์เจีย มีการทำป่าสนแบบนี้เป็นพื้นที่ราว60 ล้านไร่ ต้นสนในพื้นที่ราว 3 ไร่จะใช้ทำมวลชีวภาพได้ปีละราว 7 ตัน มวลชีวภาพนั้นโดยพื้นฐานก็คือสิ่งมีชีวิตหรือพืชที่ขึ้นงอกงามแล้วตัดหรือเก็บเกี่ยวมาใช้ประโยชน์ได้อย่างใช้ทำเชื้อเพลิงเอ็ธธานอล ไบโอดีเซล และทำกระแสไฟฟ้า John Tharpe วิศวกรไฟฟ้ากึ่งเกษียณมีโรงงานเล็กๆอยู่ที่เมืองอัลบานี เขาออกแบบเครื่องจักรกลสำหรับการย่อยเปลี่ยนเศษไม้สนมาทำน้ำมันและถ่านและทำเชื้อเพลิงไบโอดีเซลเพื่อในการเผาไหม้สำหรับทำความอบอุ่นในบ้าน และที่ทำงานและกำลังหาวิธีผลิตกระแสไฟฟ้า ตอนนี้เขาเริ่มขายเทคโนโลจีไบโอดีเซลแก่ผู้ต้องการทั่วโลก ขณะเดียวกันบริษัทอื่นๆก็กำลังมีแผนการที่จะใช้ต้นไม้ ในการทำเชื้อเพลิงสำหรับรถยนตร์ อย่างบริษัท Range Fuels ที่เมือง Soperton กำลังสร้างโรงงานไบโอดีเซลแบบแรก ที่จะแปลงเศษไม้ให้เป็นเชื้อเพลิงเอ็ธธานอล หรือ เม็ธธานอล สำหรับรถยนตร์โดยมุ่งจะผลิตเชื้อเพลิงไบโอดีเซลให้ได้ปีละราว 380 ล้านลิตร และบริษัทต่างๆมากกว่า 100 บริษัทกำลังมองหาช่องทางที่จะใช้ต้นสนรัฐจอร์เจีย ในการผลิตพลังงานสะอาดกว่าเดิมเป็นมิตรต่อสิ่งแวดล้อมมากกว่าเดิม Ron Barmore ผู้อำนวยการโครงการพัฒนาของบริษัทRange Fuels เชื่อว่าจะสามารถแข่งขันกับเชื้อเพลิงฟอสซิลอย่างน้ำมันเบ็นซินได้ขณะที่ราคาน้ำมันสูงขึ้นถึงระดับบาร์เรลละ 70-80 ดอลล่าร์และคิดว่าจะเป็นแหล่งพลังงานที่พึ่งพาได้ในระยะยาว Chuck Leavell นักดนตรีคีย์บอร์ดคณะThe Rolling Stones ผู้ทำป่าสนอยู่นอกเมืองเมค็อน บอกว่าป่าไม้นั้นช่วยทำให้อากาศและน้ำสะอาด และเป็นที่พักพิงของสัตว์ป่าและเป็นประโยชน์ต่อทุกคน แล้วยังเป็นช่องทาง ที่จะช่วยลดการพึ่งพาอาศัยเชื้อเพลิงจากต่างประเทศด้วย รายงานเพื่อสิ่งแวดล้อมนี้มาจากมูลนิธิ Park Foundation และ Gaylord andDorothy Donnelly Foundation